da da da et nb en hbs_lat pt nn de da nb da da da de da sv en it de da fr en da da af da da da ro da en en sv en da da af en da da ro da en fr da da et nb en hbs_lat pt nn de da nb da da da de da sv en it de da fr da it da da da da da da da da da da da da da de da da da da da fr da es es es en da da ca nb da da da da da da da da nb en da da nl da nl da en
Europa-Kommissionen forbedrer beskyttelsen af europæisk intellektuel ejendom på globale markeder - Info Express
Velkomst!Logge ind på din konto
Velkommen! Log ind på din konto
Forgot your password? Get help
En adgangskode vil blive sendt til din email.
Forside E U Europa-Kommissionen forbedrer beskyttelsen af europæisk intellektuel ejendom på globale markeder
Europa-Kommissionen har i dag offentliggjort den seneste rapport om beskyttelse og håndhævelse af intellektuelle ejendomsrettigheder (IPR) i tredjelande. Selv om der er sket ny udvikling i sagen siden offentliggørelsen af den foregående rapport, er der fortsat betænkeligheder vedrørende en række områder, hvor der skal ske forbedringer eller foretages yderligere tiltag. Krænkelser af intellektuelle ejendomsrettigheder på et globalt niveau resulterer i tabte indtægter på milliarder af euro i europæiske virksomheder og bringer hundredtusindvis af arbejdspladser i fare. I dagens rapport påpeges det, at der er tre grupper af lande som EU vil koncentrere sin indsats om.
Kommissær med ansvar for handel, Phil Hogan udtalte: ”Det har afgørende betydning for EU’s økonomiske vækst og vores evne til at fremme innovation og forblive konkurrencedygtige, at beskytte intellektuel ejendom såsom varemærker, patenter eller geografiske betegnelser. Hele 82 % af al EU- eksport er dækket af sektorer, der er afhængige af intellektuel ejendom. Krænkelser af intellektuel ejendom, herunder tvungen teknologioverførsel, tyveri af intellektuel ejendom, varemærkeforfalskning og piratkopiering, udgør hvert år en trussel mod hundredtusindvis af arbejdspladser i EU.  Oplysningerne, der er indsamlet i forbindelse med denne rapport, vil gøre det muligt for os at blive endnu mere effektive med hensyn beskyttelse af EU-virksomheder og arbejdstagere mod krænkelser af intellektuelle ejendom, såsom varemærkeforfalskning og piratkopiering.”
De geografiske og tematiske prioriteter for EU-tiltaget vedrørende beskyttelse af intellektuelle ejendomsrettigheder er baseret på omfanget af økonomisk skade for EU’s virksomheder. Rapporten vil bidrage til et yderligere målrettet indsats. Den opdaterede list over prioriterede lande i rapporten er opdelt i tre kategorier, der afspejler problemernes omfang og varighed: 1) Kina; 2) Indien, Indonesien, Rusland, Tyrkiet, Ukraine; 3) Argentina, Brasilien, Ecuador, Malaysia, Nigeria, Saudi-Arabien og Thailand.
Kina står bag en dominerende andel af varemærkeforfalskede og piratkopierede varer, der ankommer til EU, både hvad angår værdi og mængde. Mere end 80 % af de varemærkeforfalskede og piratkopierede varer beslaglagt af toldmyndighederne i EU kommer fra Kina og Hongkong.
Et højt niveau for beskyttelse af intellektuel ejendom er et standardelement i alle EU’s handelsaftaler. Kommissionen deltager også i dialoger, arbejdsgrupper og tekniske programmer med centrale lande og regioner, såsom Kina, Latinamerika, Sydøstasien eller Afrika. De specifikke foranstaltninger omfattede i løbet af de sidste to år følgende:
Teknisk bistand til godkendelse af internationale aftaler på området intellektuelle ejendomsrettigheder
Oplysningsseminar for små virksomheder med fokus på betydningen af intellektuelle ejendomsrettigheder
Kurser for toldembedsmænd, dommere og politiet om IPR-håndhævelse
Kurser om udstedelse af licenser til beskyttede plantesorter.
Kommissionen er også en aktiv bidragyder til beskyttelse og håndhævelse af intellektuelle ejendomsrettigheder på multilaterale niveauer såsom Verdenshandelsorganisationen (WTO), Verdensorganisationen for Intellektuel Ejendomsret (WIPO) og Organisationen for Økonomisk Samarbejde og Udvikling (OECD).
Rapporten lægger også vægt på intellektuel ejendom i forbindelse med plantesorter. Planteavl kan spille en vigtig rolle i at øge produktiviteten og kvaliteten i landbruget, samtidig med at den mindsker presset på miljøet. EU ønsker at tilskynde til investeringer og forskning på dette område, herunder udvikling af nye afgrøder, der kan tåle tørke, oversvømmelse, varme og saltholdighed for bedre at kunne reagere på de negative konsekvenser af klimaforandringer. Derfor bliver beskyttelsen af plantesorter én af Kommissionens prioriteter i den kommende periode.
Effektive, velkonstruerede og afbalancerede systemer for intellektuel ejendomsret (IP-systemer) er nøglen til at fremme investeringer, innovation, vækst samt vores virksomheders globale aktiviteter. I den sammenhæng er Europa-Kommissionen aktivt involveret i styrkelse af beskyttelse og håndhævelse af IP rettigheder, herunder gennem sin handelsdagsorden, i tredjelande.
Erhvervsgrene, der anvender intellektuel ejendom i vidt omfang, tegnede sig for ca. 84 millioner europæiske job og 45 % af EU’s samlede BNP i perioden 2014-2016. 82 % af EU eksport blev genereret af erhvervsgrene, der bruger intellektuelle ejendom intensivt. I disse sektorer har EU et handelsoverskud på ca. 182 mia. EUR. Det anslås også, at 121 mia. EUR svarende til 6,8 % af al import til EU er varemærkeforfalskede eller piratkopierede.
Rapport om beskyttelse og håndhævelse af intellektuelle ejendomsrettigheder i tredjelande
EU’s handelspolitik og intellektuel ejendom
Tidligere artikelVestas vil være kuldioxidneutral indenfor 10 år
Næste artikelTil ansøgere om dansk statsborgerskab, som er optaget på en lov om indfødsretsmeddelelse
RELATEREDE ARTIKLERMERE FRA FORFATTEREN
Længe ventet universaloplader til mobile enheder bliver en realitet i 2024
EU’s indkøb af covid-19-vaccine: Erfaringerne bør udnyttes, siger EUrevisorerne
Hvorfor er cybersikkerhed vigtigt for EU?
Et socialt Europa: Mere gennemsigtige og forudsigelige arbejdsvilkår for arbejdstagerne i EU
Roam som hjemme: Reglerne forlænges med 10 år
Digitale tjenester: Markante nye regler skal skabe et sikkert, åbent onlinemiljø
Udgiver: X Solutions HB. Ansv./Chefredaktør Laurentiu Mihai
© Copyright 2022 - Info Express Danmark
Længe ventet universaloplader til mobile enheder bliver en realitet i 2024
Danmark og Sverige sender brev til FN’s Sikkerhedsråd efter gasudslip og...
EU-millioner til STRING-projekt, der skal gøre det muligt for lastbiler at...